CELEX: 62008TA0422
Language: lt
Date: 2013-04-12 00:00:00
Title: Byla T-422/08: 2013 m. balandžio 12 d. Bendrojo Teismo sprendimas byloje SACEM prieš Komisiją (Konkurencija — Karteliai — Autorių teisės, susijusios su viešu muzikos kūrinių atlikimu perduodant internetu, palydovais ir kabeliais — Sprendimas, kuriuo konstatuojamas EB 81 straipsnio pažeidimas — Geografinės rinkos pasidalijimas — Dvišaliai nacionalinių kolektyvinio teisių administravimo organizacijų susitarimai — Suderinti veiksmai, kuriais nepaliekama galimybės išduoti įvairaus repertuaro ir daugelyje teritorijų galiojančias licencijas — Įrodymai — Nekaltumo prezumpcija)

1.6.2013   
            
            
               LT
            
            
               Europos Sąjungos oficialusis leidinys
            
            
               C 156/33
            
         2013 m. balandžio 12 d. Bendrojo Teismo sprendimas byloje SACEM prieš Komisiją
   
   (Byla T-422/08) (1)
   
   (Konkurencija - Karteliai - Autorių teisės, susijusios su viešu muzikos kūrinių atlikimu perduodant internetu, palydovais ir kabeliais - Sprendimas, kuriuo konstatuojamas EB 81 straipsnio pažeidimas - Geografinės rinkos pasidalijimas - Dvišaliai nacionalinių kolektyvinio teisių administravimo organizacijų susitarimai - Suderinti veiksmai, kuriais nepaliekama galimybės išduoti įvairaus repertuaro ir daugelyje teritorijų galiojančias licencijas - Įrodymai - Nekaltumo prezumpcija)
   2013/C 156/58
   Proceso kalba: prancūzų
   
      Šalys
   
   
      Ieškovė: Société des auteurs, compositeurs et éditeurs de musique (SACEM) (Neji prie Senos, Prancūzija), atstovaujama advokato H. Calvet
   
      Atsakovė: Europos Komisija, atstovaujama F. Castillo de la Torre ir E. Gippini Fournier
   
      Ieškovės pusėje į bylą įstojusios šalys: Prancūzijos Respublika, atstovaujama iš pradžių G. de Bergues, E. Belliard ir A. L. Vendrolini, vėliau — G. de Bergues ir J. Gstalter, ir Sociedad General de Autores y Editores (SGAE) (Madridas, Ispanija), atstovaujama advokatų R. Allendesalazar Corcho, R. Vallina Hoset ir P. Hernández Arroyo
   
      Atsakovės pusėje į bylą įstojusios šalys: International Federation of the Phonographic Industry (IFPI) (Ciurichas, Šveicarija), atstovaujama advokatų L. Uusitalo ir L. Rechardt, RTL Group SA (Liuksemburgas, Liuksemburgas), CLT-UFA (Liuksemburgas), Music Choice Europe Ltd (Londonas, Jungtinė Karalystė), ProSiebenSat.1 Media AG (Unterföhring, Vokietija), Modern Times Group MTG AB (Stokholmas, Švedija), Viasat Broadcasting UK Ltd (Londonas), Verband Privater Rundfunk und Telemedien eV (VPRT) (Berlynas, Vokietija), atstovaujamos iš pradžių advokatų M. Hansen, É. Barbier de La Serre ir solisitoriaus O. Zafar, vėliau — advokatų M. Hansen, J. Ruiz Calzado, A. Weitbrecht ir solisitoriaus J. Kallaugher
   
      Dalykas
   
   Prašymas iš dalies panaikinti 2008 m. liepos 16 d. Komisijos sprendimą C(2008) 3435 galutinis dėl [EB] 81 straipsnio ir EEE susitarimo 53 straipsnio taikymo procedūros (byla COMP/C2/38.698–CISAC).
   
      Rezoliucinė dalis
   
   
               1.
            
            
               Atmesti Europos Komisijos prašymą taikyti proceso organizavimo priemones.
            
         
               2.
            
            
               Panaikinti 2008 m. liepos 16 d. Komisijos sprendimo C(2008) 3435 galutinis dėl [EB] 81 straipsnio ir EEE susitarimo 53 straipsnio taikymo procedūros (byla COMP/C2/38.698–CISAC) 3 straipsnį tiek, kiek jis susijęs su Société des auteurs, compositeurs et éditeurs de musique (SACEM).
            
         
               3.
            
            
               Panaikinti Sprendimo C(2008) 3435 galutinis 4 straipsnio 2 ir 3 dalis tiek, kiek jose nurodyta į šio sprendimo 3 straipsnį, kiek šis straipsnis susijęs su SACEM.
            
         
               4.
            
            
               Atmesti likusią ieškinio dalį.
            
         
               5.
            
            
               SACEM padengia pusę savo bylinėjimosi išlaidų, išskyrus tas, kurios susijusios su įstojimu į bylą Komisijos pusėje.
            
         
               6.
            
            
               Prancūzijos Respublika padengia savo bylinėjimosi išlaidas.
            
         
               7.
            
            
               Sociedad General de Autores y Editores (SGAE) padengia pusę savo bylinėjimosi išlaidų.
            
         
               8.
            
            
               Komisija padengia savo bylinėjimosi išlaidas ir pusę SACEM bylinėjimosi išlaidų, išskyrus tas, kurios susijusios su įstojimu į bylą Komisijos pusėje, ir pusę SGAE patirtų bylinėjimosi išlaidų.
            
         
               9.
            
            
               International Federation of the Phonographic Industry (IFPI) padengia savo bylinėjimosi išlaidas ir SACEM patirtas išlaidas, susijusias su jos įstojimu į bylą.
            
         
               10.
            
            
               RTL Group SA, CLT-UFA, Music Choice Europe Ltd, ProSiebenSat.1 Media AG, Modern Times Group MTG AB, Viasat Broadcasting UK Ltd ir Verband Privater Rundfunk und Telemedien eV (VPRT) padengia savo bylinėjimosi išlaidas ir SACEM patirtas išlaidas, susijusias su jų įstojimu į bylą.
            
         
               11.
            
            
               SACEM, Komisija, RTL Group, CLT-UFA ir Music Choice Europe padengia savo bylinėjimosi išlaidas, susijusias su laikinosios apsaugos priemonių taikymo procedūra.
            
         
      (1)  OL C 327, 2008 12 20.